Obrazec št: 7

|  |
| --- |
| **VZOREC POGODBE** |

Javno komunalno podjetje Grosuplje, Cesta na Krko 7, 1290 Grosuplje,

ki ga zastopa direktor Stanislav Stopar,

ID za DDV: SI 65119037

(v nadaljevanju: naročnik)

in

Dobavitelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: dobavitelj / izvajalec)

sklepata naslednjo

**POGODBO ŠT. \_\_\_\_\_\_\_\_\_\_\_**

**OSNOVNE DOLOČBE**

1. člen

Naročnik in dobavitelj ugotavljata, da je bil na osnovi:

- javnega naročila, objavljenega na Portalu javnih naročil številka \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ z naslovom »Dobava bočne traktorske kose« in

- naročnikove odločitve o oddaji javnega naročila številka \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_

izbran dobavitelj v okviru omenjenega javnega naročila, zaradi česar se sklepa predmetna pogodba.

2. člen

S to pogodbo se stranki dogovorita o medsebojnih pravicah, obveznostih in splošnih pogojih glede izvajanja predmetnega javnega naročila.

3. člen

Dobavitelj s podpisom te pogodbe izjavlja, da je seznanjen z vsemi določili te pogodbe, da jih je razumel in soglaša z obsegom in zahtevnostjo predmeta javnega naročila.

Sestavni del te pogodbe so dokumentacija v zvezi z oddajo javnega naročila in ponudbena dokumentacija dobavitelja.

**PREDMET POGODBE**

4. člen

Predmet te pogodbe je dobava bočne traktorske kose (znamka in tip): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju predmet naročila).

Dobavitelj jamči, da tehnične lastnosti predmeta naročila v celoti odgovarjajo veljavnim predpisom, tehničnim normativom in standardom v Republiki Sloveniji, mednarodnim predpisom in tehničnim zahtevam naročnika iz dokumentacije v zvezi z oddajo javnega naročila.

**POGODBENA CENA**

5. člen

Pogodbena cena na podlagi ponudbenega predračuna (obrazec št. 2) z dne \_\_\_\_\_\_\_\_\_ znaša:

|  |  |
| --- | --- |
| cena v EUR brez DDV | cena v EUR z DDV |
|  |  |

Cena iz ponudbe je fiksna in zajema vse stroške.

**VELJAVNOST POGODBE**

6. člen

Pogodba je sklenjena in prične veljati z dnem podpisa obeh pogodbenih strank in velja do dneva izpolnitve pogodbenih obveznosti.

**NAČIN IN ČAS DOBAVE**

7. člen

Dobavitelj se obvezuje, da bo naročniku dobavil predmet te pogodbe najkasneje do 30. 6. 2018. V kolikor je podpis pogodbe po 30. 6. 2018 je rok dobave najkasneje v roku treh (3) dni od podpisa pogodbe.

**PRIMOPREDAJA PREDMETA NAROČILA**

8. člen

Pogodbeni stranki se dogovorita, da bo za uspešno primopredajo dobavitelj izvedel montažo in zagon bočne traktorske kose na traktor.

9. člen

Naročnik ob dobavi predmeta naročila opravi prevzem in o tem skupaj s dobaviteljem sestavi prevzemni zapisnik. Predmet naročila je dobavljen, ko prevzemni zapisnik podpišeta oba pooblaščena predstavnika pogodbenih strank, in ko dobavitelj naročniku izroči zahtevane dokumente iz te točke pogodbe.

Dobavitelj mora ob predaji predmeta naročila naročniku izročiti naslednjo dokumentacijo blaga:

* Navodila za uporabo in vzdrževanje v slovenskem jeziku;
* Katalog rezervnih delov v slovenskem jeziku;
* Izjavo o skladnosti in CE znak,
* Garancijsko listino.

Vsi dokumenti morajo biti v slovenskem jeziku. Brez predložitve te dokumentacije dobava predmeta naročila po tej pogodbi ni opravljena.

V prevzemnem zapisniku morajo biti navedene vse ugotovitve vezane na dobavo in preizkus predmeta naročila ter morebitne ugotovljene pomanjkljivosti in napake ter roki za njihovo odpravo. Ugotovljene napake in pomanjkljivosti je dolžan dobavitelj odpraviti na lastne stroške.

V kolikor dobavitelj v dogovorjenem roku ne bo odpravil pomanjkljivosti, ima naročnik pravico te pomanjkljivosti odpraviti sam na stroške dobavitelja ali unovčiti garancijo za dobro izvedbo pogodbenih obveznosti.

**POOBLAŠČENI PREDSTAVNIKI**

10. člen

Pooblaščeni predstavnik naročnika za izvajanje te pogodbe (skrbnik pogodbe) je \_\_\_\_\_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_

Pooblaščeni predstavnik dobavitelja za izvajanje te pogodbe (skrbnik pogodbe) je \_\_\_\_\_\_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_

Pooblaščena predstavnika pogodbenih strank imata pravico in dolžnost urejati medsebojna razmerja ter sprejemati ukrepe in odločitve v skladu z vsebinskimi določili iz te pogodbe.

Spremembo pooblaščenih predstavnikov/skrbnikov pogodbe morata pogodbeni stranki sporočiti druga drugi v pisni obliki najkasneje v petih (5) dneh po nastopu spremembe.

**NAČIN IN POGOJI PLAČILA**

11. člen

Naročnik se zavezuje, da bo plačal dobavitelju dobavljen predmet naročila (se izbere glede na ponudbo):

A) v roku 30 dni od dneva pravilno izstavljenega računa.

B) v dveh (2) brezobrestnih obrokih:

- plačilo prvega obroka v roku 30 dni od datuma prevzema predmeta naročila (+ DDV),

- plačilo drugega obroka v roku 60 dni od datuma prevzema predmeta naročila

C) v treh (3) brezobrestnih obrokih:

- plačilo prvega obroka v roku 30 dni od datuma prevzema vozila (+ DDV),

- plačilo drugega obroka v roku 60 dni od datuma prevzema predmeta naročila

- plačilo tretjega obroka v roku 90 dni od datuma prevzema predmeta naročila

**OBVEZNOSTI DOBAVITELJA**

12. člen

Dobavitelj se zavezuje:

* da bo naročniku dobavil predmet pogodbe skladno z določili iz te pogodbe;
* da bo z dnem sklenitve pogodbe predložil naročniku garancijo za dobro izvedbo pogodbenih obveznosti v obliki menice in menične izjave v znesku 10% pogodbene vrednosti z DDV z veljavnostjo še 30 dni od roka za dobavo vozila. Predložitev te garancije je pogoj za veljavnost pogodbe;
* da naročnika ne bo obremenjeval z dodatnimi stroški, ki niso opredeljeni s to pogodbo.

**OBVEZNOSTI NAROČNIKA**

13. člen

Naročnik se zaveže:

- prevzeti predmet naročila v skladu s to pogodbo;

- plačati vozilo skladno z določili v tej pogodbi;

- predmet naročila vzdrževati in ravnati z njim v skladu z navodili.

**POGODBENA KAZEN**

14. člen

V primeru, da dobavitelj po svoji krivdi ne dobavi predmeta naročila v dogovorjenem roku in tehničnimi značilnostmi, ki so sestavni del te pogodbe in razpisne dokumentacije, sme naročnik zaračunati dobavitelju pogodbeno kazen v višini 0,3 % pogodbene vrednosti (brez DDV) naročila za vsak koledarski dan zamude pri dobavi predmeta pogodbe. Znesek pogodbene kazni lahko znaša skupaj največ 10 % pogodbene vrednosti (z DDV), če v pogodbi ni določeno drugače.

Rok dobave je prekoračen, če ni pisnega sporazuma o podaljšanju roka.

V primeru, da predmet naročila ni dobavljen v roku določenem s pogodbo, mora naročnik po poteku tega roka oziroma najkasneje ob predaji predmeta naročila (ob izpolnitvi obveznosti), podati dobavitelju pisno izjavo, s katero si pridržuje pravico do uveljavljanja pogodbene kazni.

Naročnik si pridržuje pravico zaračunavati pogodbeno kazen tudi za odzivni čas servisiranja in dobavo rezervnih delov, ki je največ 24 ur. Naročnik sme zaračunati dobavitelju pogodbeno kazen v višini 0,1 % pogodbene vrednosti (brez DDV) naročila za vsak koledarski dan zamude pri odzivnem času servisiranja in dobavi rezervnih delov. Znesek pogodbene kazni lahko znaša skupaj največ 10 % pogodbene vrednosti (z DDV), če v pogodbi ni določeno drugače.

Dobavitelj je oproščen plačila pogodbene kazni, če je prišlo do neizpolnitve ali zamudne izpolnitve pogodbenih obveznosti zaradi vzroka, za katerega ni odgovoren. Dokazno breme je na strani dobavitelja.

Naročnik lahko zahteva pogodbeno kazen, četudi ni zaradi zamude utrpel nobene škode. Plačilo pogodbene kazni v ničemer ne izključuje morebitnih naročnikovih odškodninskih zahtevkov.

**UVELJAVITEV GARANCIJE ZA DOBRO IZVEDBO POGODBENIH OBVEZNOSTI**

15. člen

Če dobavitelj ne dobavi predmeta naročila v dogovorjenem roku, količini in kvaliteti ter če ne ravna skladno s določili iz te pogodbe, lahko naročnik uveljavlja garancijo za dobro izvedbo pogodbenih obveznosti.

**GARANCIJA**

16. člen

Garancijski roki pričnejo veljati z dnem prevzema predmeta naročila, to je z datumom podpisa prevzemnega zapisnika s strani obeh pogodbenih strank.

Dobavitelj je dolžan v garancijskem roku, po prejemu pisne reklamacije naročnika, na lastne stroške popraviti oziroma odpraviti vsako po garancijskih pogojih utemeljeno napako, ki bi nastale na predmetu tega javnega naročila.

Če dobavitelj ne odpravi napak v roku 8 dni od poziva za odpravo pomanjkljivosti, jih je po načelu dobrega gospodarja upravičen odpraviti naročnik in to na račun dobavitelja.

Dobavitelj ni dolžan odpraviti napak, ki bi nastale zaradi nestrokovne ali nenamenske uporabe predmeta naročila.

Pri zamenjavi ali bistvenem popravilu posameznega dela predmeta pogodbe, začne garancijski rok znova teči samo za ta del.

**SERVIS PREDMETA NAROČILA**

17. člen

Servisni posegi v garancijskem roku bodo zagotovljeni pri pooblaščenem servisu na lokaciji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Dobavitelj jamči, da je odzivni čas in popravilo okvare predmeta pogodbe v največ 24 urah od prijave okvare. Izjemoma v primeru večjih nestandardnih okvar mora biti okvara odpravljena v največ petih (5) dneh.

Dobavitelj bo zagotavljal osnovne rezervne dele v roku 24 ur od prejetega sporočila na e-naslov:\_\_\_\_\_\_\_\_\_\_\_\_\_\_\_\_\_\_\_\_\_\_ ali klica na tel. št.\_\_\_\_\_\_\_\_\_\_\_\_\_\_\_\_.

**ODGOVORNOST ZA STVARNE NAPAKE**

18. člen

Naročnik se glede jamčenja za stvarne napake (očitne in skrite napake) predmeta pogodbe zavezuje spoštovati notifikacijski rok iz Obligacijskega zakonika, kar pomeni, da bo dobavitelja o njih obvestil nemudoma, ko jih bo opazil.

Če se ugotovijo stvarne napake na predmetu naročila, sta pogodbeni stranki dolžni določiti rok za odpravo napak. Če dobavitelj po obvestilu o napakah naročniku sporoči, da napake ne bo mogel odpraviti, t.j. izpolniti pogodbe in če iz okoliščin izhaja, da napake ne bo mogel odpraviti niti v dodatnem roku, lahko naročnik:

- zahteva, da mu dobavitelj izroči drug enakovreden predmet naročila z nadgradnjo brez napake ali

- zahteva znižanje kupnine ali

- odstopi od pogodbe,

poleg tega pa ima pravico, v vsakem izmed teh treh primerov tudi zahtevati povrnitev škode.

**PROTIKORUPCIJSKA KLAVZULA**

19. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

• pridobitev posla ali

• za sklenitev posla pod ugodnejšimi pogoji ali

• za opustitev dolžnega nadzora nad izvajanjem pogodbenih obveznosti ali

• za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je nična.

**PRENEHANJE POGODBE**

20. člen

V primeru, da ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, naročnik odstopi od te pogodbe.

Naročnik ima pravico odstopiti od pogodbe kadarkoli, brez posledic za naročnika, če:

|  |
| --- |
| * pride dobavitelj v takšno finančno situacijo, ki bi mu onemogočila izvedbo pogodbenih obveznosti; * dobavitelj ne izpolni pogodbenih obveznosti. |

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

|  |
| --- |
| * javno naročilo je bilo bistveno spremenjeno oziroma so se spremenile okoliščine v zvezi s predmetom naročila; * v času oddaje javnega naročila je bil dobavitelj v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja; * zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu. |

Odstop od pogodbe učinkuje z dnem, ko dobavitelj prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

Pogodba preneha veljati tudi, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Dobavitelj je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**PREHODNE IN KONČNE DOLOČBE**

21. člen

Morebitne spore, ki bi utegnili nastati pri izvrševanju te pogodbe, se stranki zavežeta reševati sporazumno. V nasprotnem primeru bo spor reševalo stvarno pristojno sodišče.

22. člen

Pogodbeni stranki sta sporazumni, da se bodo za ostala medsebojna razmerja, ki niso posebej zajeta v tej pogodbi, smiselno uporabljala razpisna in ponudbena dokumentacija naročnika, ki sta sestavni del te pogodbe in določila OZ.

23. člen

Morebitne spremembe in dopolnitve te pogodbe so veljavne le, če so sklenjene v pisni obliki z aneksom k tej pogodbi.

24. člen

Pogodba je sklenjena v dveh (2) izvodih, od katerih ima vsak značaj izvirnika in od katerih vsaka od strank prejme po en (1) izvod.

Datum: Datum:

|  |  |  |
| --- | --- | --- |
| **NAROČNIK:**  **Javno komunalno podjetje Grosuplje d.o.o.** |  | **DOBAVITELJ:**  **\_\_\_\_\_\_\_\_\_\_\_** |
| Direktor:  Stanislav Stopar |  | Direktor:  \_\_\_\_\_\_\_\_\_\_\_\_\_\_\_\_ |

Žig: Žig: